recursal/SuperWikiNEXT-32B huggingface dataset:
**எம். ஜே. இராதாகிருட்டிணன்** (M. J. Radhakrishnan) (1957/1958 - சூலை 12 2019) இந்தியாவைச் சேர்ந்த ஒளிப்பதிவாளராவார். முக்கியமாக மலையாளப் படங்களில் பணிபுரிந்தார். மலையாளத் திரைப்படமான 'ஒலு' என்றத் திரைப்படத்தில் பணியாற்றியதற்காக சிறந்த ஒளிப்பதிவாளருக்கான தேசிய திரைப்பட விருதினை 2018இல் பெற்றார். ஒளிப்பதிவாளரான மங்கடா இரவி வர்மா பெற்ற விருகளுக்குச் சமமாக இவரும் சிறந்த ஒளிப்பதிவுக்கான கேரள மாநில விருதை 7 முறை வென்றார். முன்னதாக இவர் ஒரு புகைப்படக் கலைஞராகவும் பின்னர் ஒளிப்பதிவாளராகவும், இயக்குநர் ஷாஜி என். கருணிடம் உதவி இயக்குனராகவும் இருந்தார்.

திரைப்பட விழாக்கள்
------------------

இவரது முக்கியமான படைப்புகளில் *தேசதானம்* (1996), *கருணம்* (1999) *நாலு பென்னுங்கள்* (2007) ஆகியவை அடங்கும். *வீட்டிலெக்குள்ளே வழி* (2010), *ஆகாசிண்டே நிறம்* ( 2012) போன்ற இவரது படங்கள் கான் (பிரான்சு), சாங்காய், கெய்ரோ, மொண்ட்ரியால், தெல்லூரைடு, சியோன்சூ, தொராண்டோ, சிகாகோ, ரோட் தீவு மற்றும் ராட்டர்டேம் உள்ளிட்ட உலகெங்கிலும் உள்ள பல முக்கிய திரைப்பட விழாக்களில் திரையிடப்பட்டன.

இவரது படைப்புகளில் ஒன்றான "மரண சிம்மாசனம்", பிரெஞ்சு: "லு ட்ரோன் டி லா மோர்ட்", 1999), 1999 கேன்ஸ் திரைப்பட திருவிழாவில் அன் சிலன் ரெகார்ட் பிரிவில் கேமரா டி'ஓர் (கோல்டன் விருது) வென்றது. 2019 இல் நடந்த சாங்காய் சர்வதேச திரைப்பட விழாவில் இவரது *வெயில்மரங்கள்* சிறந்த கலை சாதனைக்காக கோல்டன் கோப்லெட் விருதை வென்றது. 117க்கும் மேற்பட்ட திரைப்படங்கள் மற்றும் பல ஆவணப்படங்களில் பணியாற்றிய இவர், அடூர் கோபாலகிருஷ்ணன், முரளி நாயர், ஷாஜி என். கருண், டி. வி. சந்திரன், டாக்டர் பிஜு, ஜெயராஜ் மற்றும் இரஞ்சித் உள்ளிட்ட சில முக்கிய இந்திய திரைப்பட தயாரிப்பாளர்களுடன் பணியாற்றினார்.

இவர் பெரும்பாலும் கலைத் திரைப்படங்களில் பணிபுரிந்தார். மேலும், இவரது இயற்கையான ஒளியமைப்பு பாணிகளுக்காக அறியப்பட்டார். இரண்டு தசாப்தங்களுக்கும் மேலாக நீடித்த ஒரு வாழ்க்கையில், இவர் பல இளம் திரைப்பட தயாரிப்பாளர்களுடன் பணியாற்றினார். பெரும்பாலும் அவர்களின் முதல் முயற்சிகளில் உடன் இருந்தார். கிரண் ஜி.நாத் இயக்கிய  கலாமண்டலம் ஐதர் அலி பற்றிய 2019 திரைப்படத்தில் ஒளிப்பதிவு இயக்குநராக இவர் கடைசியாக பணி புரிந்தார்.

ஆரம்ப கால வாழ்க்கை
------------------

இவர், கேரளாவின் கொல்லம் மாவட்டத்தில் புனலூர் அருகே தலிக்கோடு என்ற ஊரில் பிறந்தார். இவர், தனது இளமைப் பருவத்திலேயே புகைப்படம் எடுப்பதில் மிகுந்த ஆர்வம் கொண்டிருந்தார்.

குறிப்புகள்
-----------

1. ↑  "Tributes — MJ Radhakrishnan". *www.cinematicillusions.com*. பார்க்கப்பட்ட நாள் 20 July 2019.
2. ↑  "M.J. Radhakrishnan - Deep In Focus". *www.webindia123.com*. Archived from the original on 19 ஆகஸ்ட் 2014. பார்க்கப்பட்ட நாள் 19 August 2014. `{{cite web}}`: Check date values in: `|archive-date=` (help)
3. ↑  "M J Radhakrishnan". *www.en.msidb.org*. பார்க்கப்பட்ட நாள் 18 August 2014.
4. ↑

வெளி இணைப்புகள்
---------------

* அதிகாரப்பூர்வ இணையதளம்
* PRD, Govt. of Kerala: Awardees List
**சுந்தா பெருந் தீவுகள்** (*Greater Sunda Islands*) மலாய் தீவுக்கூட்டத்தில் பெரிய தீவுகளை உள்ளடக்கிய தீவுக் குழுமமாகும். இவற்றில் பலவும் தற்கால இந்தோனேசியாவின் அங்கமாக உள்ளன: இவற்றில் மிகச் சிறியதான சாவகம் மிகுந்த மக்களடர்த்திக் கொண்டது; மேற்கில் மலேசியாவிற்கு நேர் எதிரே மலாக்கா நீரிணைக்கு அப்பால் சுமாத்திரா; பெரும் போர்னியோ, இதன் இந்தோனேசியப் பகுதி கலிமந்தான் எனப்படுகின்றது; கிழக்கில் பறவையின் மார்பெலும்பு போன்று ஆங்கில Y வடிவிலான நீண்ட சுலாவெசி (முன்னதாக செலெபெசு). சிலர் சாவகம், சுமாத்திரா, போர்னியோ தீவுகளை மட்டுமே உள்ளதாக சுந்தா பெருந் தீவுகளை வரையறுக்கின்றனர்.

சுந்தா சிறு தீவுகளுடன் சேர்ந்து இவை சுந்தா தீவுகள் எனப்படுகின்றன.

நிர்வாகம்
---------

சுந்தா பெருந் தீவுகளின் பெரும்பகுதி இந்தோனேசியாவினுடையதாகும். இருப்பினும், போர்னியோ தீவு புரூணை, இந்தோனேசியா, மலேசியா நாடுகளிடையே பிரிக்கப்பட்டுள்ளது. போர்னியோ தீவில் முழுமையான புரூணையும் இந்தோனேசியாவின் மத்திய, கிழக்கு, மேற்கு, வடக்கு, மற்றும் தெற்கு கலிமந்தான் மாகாணங்களும் மலேசியாவின் சபா, சரவாக் மாகாணங்களும் இலபுவான் கூட்டரசு ஆட்புலமும் அடங்கியுள்ளன.

மேற்சான்றுகள்
-------------

1. ↑  Blij, H. J. & Muller, P. O. (2010). *Geography: Realms, Regions, and Concepts* (14th ed.). Hoboken, NJ: J. Wiley & Sons. ISBN 0-470-46242-6
2. ↑  Mackinnon, John & Phillipps, Karen (1993). *A Field Guide to the Birds of Borneo, Sumatra, Java, and Bali : the Greater Sunda Islands,* Oxford University Press, Oxford ; New York. ISBN 0198540345 (pbk.)
3. ↑  Kennedy, Raymond (1935). *The Ethnology of the Greater Sunda Islands*, Ph.D. dissertation, Yale University.
மேலும் செயல் முறைகளுக்கு உட்படுத்துமுன், மரக்குற்றிகள் அடுக்கி வைக்கப்பட்டுள்ளன.
பெரிய, பல்லாண்டுத் தாவர வகைகளுள் ஒரு வகை *மரம்* எனப்படுகிறது. முதிர்ந்த மரங்கள் குற்றிகளாகவோ (*logs*), அறுக்கப்பட்டுப் பலகைகள், அல்லது வேறு வடிவிலோ மிகப் பழங்காலம் முதலே கட்டிடங்கள் மற்றும் அமைப்புக்களை உருவாக்குவதற்காகப் பயன்பட்டு வருகின்றன. உயிருடனிருக்கும் மரவகையைச் சேர்ந்த தாவரத்தைக் குறிக்கவும், வெட்டப்பட்டுக் கட்டிடங்களில் பயன்படுத்துவதற்காகத் தயார் செய்யப்பட்ட கட்டிடப் பொருளைக் குறிக்கவும், மரம் என்ற ஒரே சொல்லே வழக்கில் உள்ளது. **மரம் (கட்டிடப் பொருள்)** எனும் இக் கட்டுரை, மரத்தைக் கட்டிடப் பொருளாக எடுத்து விளக்குகிறது.

கட்டிடப் பொருளாக மரத்தின் வரலாறு
--------------------------------

மரம், விரைவில் அழிந்து விடக்கூடிய ஒரு பொருள். மரத்தினால் கட்டப்பட்ட கட்டிடங்கள் நீண்ட காலம் நிலைத்திருப்பது சாத்தியமில்லை. இதன் காரணமாக மிகப் பழையகால மரக் கட்டிடங்கள் எதுவும் இன்றுவரை நிலைத்திருக்கவில்லை. எனினும், தொல்பொருளாய்வு, இலக்கியம், மற்றும் பழங்காலக் கட்டிடக்கலை எழுத்தாக்கங்கள் என்பவற்றினூடாக, பல ஆயிரம் ஆண்டுகளாகவே மரம் கட்டிடப் பொருளாகப் பயன்பட்டுவருவதை அறிய முடிகின்றது.

அரிந்து அடுக்கப்பட்டுள்ள மரங்கள்
ஆரம்பகாலத்தில் மரம், குற்றிகளாகச் செப்பனிடப்படாத வடிவிலேயே பயன்படுத்தப்பட்டன. காலப் போக்கில், ஒழுங்கான வடிவத்திலும், தேவையான அளவுகளிலும் மரங்களை அரிந்து பயன்படுத்தும் தொழில் நுட்பங்கள் உருவாயின. மரம் ஒரு சிறந்த கட்டிடப் பொருளாயினும், அது தொடர்பிலும் சில வரையறைகள் உள்ளன. தொழில்நுட்ப ரீதியான வரையறைகள், பொருளாதார ரீதியான வரையறைகள், சூழலியல் தொடர்பான வரையறைகள், என்பவற்றினால் விளையக்கூடிய பிரச்சினைகளைத் தீர்க்கும் முயற்சியில், செய்முறை மர உற்பத்திகள் (*processed wood products*) விருத்தி செய்யப்பட்டன. ஒட்டுப்பலகை (*plywood*), நார்ப்பலகை (*fibre board*), சிம்புப்பலகை (chip board) என்பன இவற்றுட் சில. அண்மைக் காலங்களில், அடுக்குத்தகட்டு மரக் கட்டுமானக் கூறுகள் (*laminated wood components*) பரவலாகப் பயன்படுத்தப்படுகின்றன.

இவற்றையும் பார்க்கவும்
----------------------

* கட்டிடப் பொருள்

வெளியிணைப்புகள்
---------------
முனைய வட்டணை
ஒரு **முனைய வட்டணை** (**polar orbit)** என்பது, ஒரு செயற்கைக்கோள் சுற்றும் வான்பொருளின் இரு முனைகளுக்கும் மேலே அல்லது கிட்டத்தட்ட மேலே (பொதுவாக புவி போன்ற ஒரு கோள், ஆனால் நிலா அல்லது சூரியன் போன்ற மற்றொரு வான்பொருளாக அமையலாம்) ஒவ்வொரு சுழற்சியிலும் செல்லும் வட்டணையாகும். இது வான்பொருள் நடுவரைக்குச் சுமார் 60-90 பாகை சாய்வைக் கொண்டிருக்கும். 

முனைய வ்ட்டணையில் செயற்கைக்கோள்களைச் செலுத்துவதற்கு, அதே உயரத்தில் உள்ள புவிநடுவரைக்கு அருகில் உள்ள வட்டணையை விட, கொடுக்கப்பட்ட ஏந்துசுமையைக் கொடுக்கப்பட்ட உயரத்திற்கு செலுத்த, ஒரு பெரிய ஏவுகணை தேவைப்படுகிறது, ஏனெனில் அது புவியின் சுழற்சி வேகத்தைப் பயன்படுத்திக் கொள்ள முடியாது. ஏவுதளத்தின் இருப்பிடம், முனைய வட்டணையின் சாய்வு ஆகியவற்றைப் பொறுத்து, ஏவுர்தி 460 மீ/நொ வேகத்தில் டெல்டா-வி ஆற்றலை இழக்க நேரிடும். தாழ் புவி வட்டணையை அடையவே தோராயமாக 5% டெல்டா-வி ஆற்றல் தேவைப்படுகிறது.

பயன்பாடு
--------

முனைய வட்டணைகள் புவி-படம்பிடிக்க, உளவுச் செயற்கைக்கோள்கள், சில வானிலை செயற்கைக்கோள்களுக்குப் பயன்படுகின்றன.  இரிடியம் செயற்கைக்கோள் விண்மீன் தொலைத்தொடர்பு சேவைகளை வழங்க முனைய வட்டணையைப் பயன்படுத்துகிறது.

அருகிலுள்ள துருவ சுற்றுப்பாதை செயற்கைக்கோள்கள் பொதுவாக சூரிய-ஒத்தியங்கும் வட்டணையைத் தேர்ந்தெடுக்கின்றன, அங்கு ஒவ்வொரு அடுத்தடுத்த வட்டணைக் கடந்த நாளின் அதே உள்ளூர் நேரத்தில் நிகழ்கிறது. தொலையுணர்தல் போன்ற சில பயன்பாடுகளுக்கு, காலப்போக்கில் *ஏற்படும் மாற்றங்கள்* உள்ளூர் நேர மாற்றங்களால் மாற்றப்படாமல் இருப்பது இன்றியமையாதது. கொடுக்கப்பட்ட கடப்பில் அதே உள்ளூர் நேரத்தை வைத்திருப்பதற்கு, வட்டணக் காலம் குறுகியதாக இருக்க வேண்டும், இதற்குத் தாழ் வட்டணை தேவைப்படுகிறது. இருப்பினும், வளிமண்டலத்திலிருந்தான இழுவை காரணமாக மிகத் தாழ் வட்டணைகள் விரைவாக சிதைகின்றன. பொதுவாக பயன்படுத்தப்படும் உயரங்கள் 700 முதல் 800 கிமீ வரை இருக்கும்.  இந்நிலை சுமார் 100 மணித்துளிகள் வட்டணைக் காலத்தை உருவாக்குகிறது. சூரியன் பக்கத்தில் உள்ள அரை வட்டணை நேரம் 50 மணித்துளிகளை மட்டுமே எடுக்கும்.

ஆண்டு முழுவதும் புவி சூரியனைச் சுற்றி வருவதால், சூரிய ஒத்தியங்கும் வட்டணையைத் தக்கவைக்க, வட்டணை புவியை அதே விகிதத்தில் சுற்றி வர வேண்டும் (செயற்கைக்கோள் முனைகள் மீது நேரடியாகச் சென்றால் இது சாத்தியமில்லை). புவியின் நடுவரைப் புடைப்பின் காரணமாக, ஒரு சிறிய கோணத்தில் சாய்ந்திருக்கும். வட்டணை திருக்கத்துக்கு ஆட்படுவதால் தலையாட்டத்தை ஏற்படுத்துகிறது. முனையிலிருந்து சுமார் 8° கோணம், 100 மணித்துளி வட்டணைக்காலத் தலையாட்டத்தை உருவாக்குகிறது.

மேலும் காண்க
------------

* வட்டணைகளின் பட்டியல்
* மோல்னியா வட்டணை
* முனைப் பகுதி வட்டனை
* வாண்டன்பெர்க் விமானப்படை தளம், முனைய வட்டணைகளுக்கான அமெரிக்க முதன்மை ஏவுதளம்

மேற்கோள்கள்
-----------

1. ↑  "ESA - Types of Orbits". 2020-03-30. பார்க்கப்பட்ட நாள் 2021-01-10.
2. ↑  Science Focus 2nd Edition 2, pg. 297
3. 1 2  Stern, David P. (2001-11-25). "Polar Orbiting Satellites". பார்க்கப்பட்ட நாள் 2009-01-21.Stern, David P. (2001-11-25). "Polar Orbiting Satellites". Retrieved 2009-01-21.

வெளி இணைப்புகள்
---------------

* வட்டணை இயக்கவியல் (ஏவூர்தி, விண்வெளி தொழில்நுட்பம்)
**எருதுக்கண்** எனப் பெயர் கொண்ட அஞ்சல்தலைகள் பிரேசில் நாட்டினால் 1 ஆகத்து 1843ல் வெளியிடப்பட்ட முதல் அஞ்சல்தலைகள் ஆகும். இவற்றின் முகப்பெறுமானம் 30, 60, 90 ரெயிசுகள் ஆகும். பெரிய பிரித்தானியாவுக்கு அடுத்தபடியாக நாடு முழுவதற்குமான அஞ்சல்தலைகளை வெளியிட்ட இரண்டாவது நாடு பிரேசில் ஆகும். பெரிய பிரித்தானியாவின் அஞ்சல்தலைகளைப் போலவே இவற்றிலும் நாட்டுப் பெயர் இல்லை.

அலங்காரமான பெறுமானத்தைக் குறிக்கும் எண்கள் அஞ்சல்தலையில் எருதுக்கண் போன்ற நீள்வட்டச் சூழமைவிலே அமைந்திருப்பதால் இந்த வழமைக்கு மாறான பெயர் அதற்கு ஏற்பட்டது. அத்துடன் அஞ்சல்தலைத் தாளில் முரண் இணைகளாக அமைந்த இவற்றின் ஒழுங்கமைவு இரண்டு எருதுக்கண்கள் ஒன்றாக இருப்பதுபோல் காணப்படுகிறது. இவ்வாறான வழமைக்கு மாறான பெயர்கள் பிரேசிலின் பிந்திய வெளியீடுகளுக்கும் தொடர்ந்தது. பாம்பின் கண்கள், ஆட்டுக் கண்கள், பூனைக் கண்கள் போன்றவை இத்தகைய பெயர்கள்.

30 ரெயிசு அஞ்சல்தலைகள் 1,148,994களும், 60 ரெயிசு அஞ்சல்தலைகள் 1,502,142களும், 90 ரெயிசு அஞ்சல்தலைகள் 349,182களும் அச்சிடப்பட்டன. 90 ரெயிசு அஞ்சல்தலைகள் பன்னாட்டு அஞ்சல்களுக்கு ஒதுக்கப்பட்டிருந்தன.

மிக அண்மையில் விற்பனைக்கு வந்த எருதுக்கண்கள் அஞ்சல்தலைத் தொகுதி இயூகோ கொயெக்கெல் என்பவருடையது ஆகும். இது 2013ல் விற்கப்பட்டது.

மேற்கோள்கள்
-----------

1. ↑  "Brazil Bulls Eyes". *Philatelic Articles Archive*. Sandafayre (Holdings) Ltd. 2012. Archived from the original on 27 ஜூன் 2015. பார்க்கப்பட்ட நாள் 26 June 2015. `{{cite web}}`: Check date values in: `|archive-date=` (help)
2. ↑  The Dr. Hugo Goeggel Collections "South America" Corinphila Auktionen, 2014. Retrieved 15 April 2014.
**இராம. இராமநாதன்** (Rama. Ramanathan) ஓர் இந்திய அரசியல்வாதியும் தமிழக சட்டமன்றத்தின் கும்பகோணம் சட்டமன்றத் தொகுதியின் முன்னாள் உறுப்பினரும் ஆவார். முதுகலை பட்டதாரியான இவர் அனைத்திந்திய அண்ணா திராவிட முன்னேற்றக் கழகத்தைச் சேர்ந்தவர் என்பதோடு அதிமுக முதல்வர் ஜெ. ஜெயலலிதாவின் தீவிர விசுவாசியும் ஆவார். ஜெ. ஜெயலலிதா சட்டமன்ற உறுப்பினராக தேர்ந்தெடுக்கப்பட்டு முதலமைச்சர் ஆனால் மட்டுமே நான் திருமணம் செய்து கொள்வேன் என்று பொதுவெளியில் அறிவித்தவர் என்பது குறிப்பிடத்தக்கதாகும். 1991 ஆம் ஆண்டில் நடந்த தமிழ்நாடு சட்டமன்றத் தேர்தலில் கும்பகோணம் தொகுதியில் அனைத்திந்திய அண்ணா திராவிட முன்னேற்றக் கழகம் சார்பில் போட்டியிட்டு வெற்றி பெற்றார். 1996, 2001, 2006, 2011 தேர்தல்களில் கும்பகோணம் தொகுதியில் அதிமுக சார்பில் போட்டியிட்டுத் தோல்வியடைந்தார். தற்போது அனைத்திந்திய அண்ணா திராவிட முன்னேற்றக் கழகத்தின் கும்பகோணம் நகரச் செயலாளராக உள்ளார்.

வகித்த பதவிகள்
--------------

### சட்டமன்ற உறுப்பினராக

| ஆண்டு | வெற்றி பெற்ற தொகுதி | கட்சி | வாக்கு விழுக்காடு (%) |
| --- | --- | --- | --- |
| 1991 | கும்பகோணம் | அஇஅதிமுக |  |

மேற்கோள்கள்
-----------

1. ↑  Renganathan, L. (2016-04-26). "Rama. Ramanathan will have to mothball marriage plans again". *The Hindu* (in Indian English). பார்க்கப்பட்ட நாள் 2022-01-13.
2. ↑  "1991 Tamil Nadu Election Results, Election Commission of India" (PDF). Archived from the original (PDF) on 2010-10-07. பார்க்கப்பட்ட நாள் 2018-02-19.
3. ↑  "அதிமுக சார்பில் எம்.ஜி.ஆர். நினைவு நாள் நிகழ்ச்சிகள்". தினமணி.. பார்த்த நாள்: 14 January 2022.
**எலியோகார்பசு வெனுசுடசு**(Elaeocarpus venustus) என்பது எலியோகார்பேசி குடும்பத்தைச் சேர்ந்த ஒரு பூக்கும் தாவரமாகும். இது இந்தியாவின் தென்னிந்தியாவில் தமிழ்நாடு மாநிலத்தின் மேற்குத் தொடர்ச்சி மலையில் மட்டுமே காணப்படுகிறது. வாழ்விட இழப்பால் இத்தாவரம், அச்சுறுத்தப்படுவதால், பன்னாட்டு இயற்கைப் பாதுகாப்புச் சங்கத்தினால், மிக அருகிய இனமாக வகைப்படுத்தியுள்ளது.

விளக்கம்
--------

சதுப்பு நிலப்பரப்பை தன் வாழ்விடங்களாகக் கொண்ட இந்த ***எலியோகார்பசு வெனுசுடசு*** செங்குத்தான வேர்களைக் கொண்ட நடுத்தர அளவிலான மரமாகும்.

வாழ்விட பரவலாக்கம்
------------------

*எலியோகார்பசு வெனுசுடசு* அகத்தியமலை உயிர்க்கோள காப்பகத்தின் ஒரு பகுதியாக இருக்கும் களக்காடு முண்டந்துறை புலிகள் காப்பகத்தின் சிமுஞ்சி, முத்துகுழிவாயல், மேல் கொடையார் மற்றும் அருகிலுள்ள பகுதிகளில் மட்டுமே காணப்படுகிறது.

இம்மரமானது, மலைப்பாங்கான நன்னீர் சதுப்பு நிலங்களில் உள்ள மலை நீரோடைகள் நிறைந்த பசுமையான மழைக்காடுகளில் 1,200 முதல் 1,300 மீட்டர் உயரத்தில் மட்டுமே வளர்கிறது.

பாதுகாப்பு
----------

மக்கள் தொகை பாதுகாக்கப்பட்ட பகுதிக்குள் இருந்தாலும், நீர்மின் அணைகள், சாலை கட்டுமானம் மற்றும் தேயிலைத்தோட்டங்கள், காபி மற்றும் யூகலிப்டஸ் தோட்டங்களின் விரிவாக்கம் ஆகியவற்றிற்காக காடுகளை அழிப்பதன் மூலம் ஏற்படும் வாழ்விட இழப்பு காரணமாக அச்சுறுத்தலுக்கு உள்ளாகியுள்ளது.

மேற்கோள்கள்
-----------

1. 1 2  Gole, C.N. (2022). "*Elaeocarpus venustus*". *IUCN Red List of Threatened Species* **2022**: e.T32496A2820679. doi:10.2305/IUCN.UK.2022-1.RLTS.T32496A2820679.en.. பார்த்த நாள்: 5 May 2023.
2. ↑  "இந்தியாவின் தென்மேற்குத் தொடர்ச்சி மலையில் உள்ள அகத்தியமலை உயிர்க்கோளக் காப்பகத்தில் வசிக்கும் அருகிவரும் மர இனங்கள்".
**ஆராய்ச்சியும் விருத்தியும்** (R&D --- Research and Development) என்பது திட்டமிட்ட முறையில் அறிவை, தொழில்நுட்பத்தை பெற்று பயன்படுத்துவதற்கான ஓர் அடிப்படைச் செயற்பாடு.

ஆராய்ச்சி விருத்தியில் முன்நிற்கும் நாடுகள்
-------------------------------------------

வணிக நிறுவனங்கள், பல்கலைக்கழகங்கள், நாடுகள், சமூக நிறுவனங்கள் என பல தரப்பட்ட அமைப்புகள் ஆராய்ச்சியையும் விருத்தியையும் மேற்கொள்கின்றன. உலகில் ஐக்கிய அமெரிக்கா, ஐரோப்பிய ஒன்றியம், சீனா, யப்பான் ஆகிய நாடுகள் ஆராய்ச்சி விருத்தியில் முன்நிற்கின்றன.

பயன்பாடும் அளவீடும்
-------------------

ஒரு அமைப்பின் ஆராய்ச்சி-விருத்தி பயன்பாடு அது எத்தனை புத்தாக்கங்களை செய்தது (patents), அல்லது எத்தனை புதிய பொருட்களை வெற்றிகரமாக சந்தைக்கு அறிமுகப்படுத்தியது, எத்தனை பெறுமானம் மிக்க ஆராய்ச்சிக் கட்டுரைகளை வெளியிட்டது போன்றவற்றை வைத்து அளவிடப்படுகிறது.

மேற்கோள்கள்
-----------

1. 1 2  Wragg, David W. (1973). *A Dictionary of Aviation* (first ). Osprey. பக். 223. பன்னாட்டுத் தரப்புத்தக எண்:9780850451634. .
2. ↑  "Policy for research and technological development | Fact Sheets on the European Union | European Parliament".
3. ↑  Staff, Investopedia (2003-11-25). "Research And Development – R&D" (in en-US). *Investopedia*. .
**கங்கா தேவி** (*Ganga Devi*; 10 திசம்பர் 1916-24 மே 1984) இந்திய தேசிய காங்கிரசு கட்சியினைச் சேர்ந்த இந்திய அரசியல்வாதி ஆவார். இவர் 1952, 1957, 1962, 1967 மற்றும் 1971ஆம் ஆண்டுகளில் நடைபெற்ற இந்திய நாடாளுமன்றத்தின் கீழ் சபையான மக்களவைத் தேர்தல்களில் உத்தரப்பிரதேசத்தின் மோகன்லால்கஞ்சி மக்களவைத் தொகுதியிலிருந்து தேர்ந்தெடுக்கப்பட்டார். 1977ஆம் ஆண்டில் இராம் லால் குரீல் என்பவரால் தோற்கடிக்கப்பட்டார்.

இளமை
----

சந்தா லாலின் மகள் கங்கா தேவி, உத்தரப்பிரதேசத்தின் தேராதூனில் (இப்போது உத்தராகண்டம்) 1916 திசம்பர் 10 அன்று பிறந்தார். தேராதூனில் உள்ள மகாதேவி கன்யா பாத்ஷாலா மற்றும் டி. ஏ. வி கல்லூரி பின்னர் வாரணாசியில் உள்ள பனராசு இந்து பல்கலைக்கழகம் ஆகியவற்றில் படித்தார். இவர் இளங்கலை பட்டம் பெற்றுள்ளார்.

தொழில்
------

கங்கா தேவி 1952 முதல் 1954 வரை இந்திய பட்டியலிடப்பட்டோர், பட்டியலிடப்பட்ட பழங்குடியினர் மற்றும் பிற பிற்படுத்தப்பட்ட வகுப்பினருக்கான உதவித்தொகை வாரியத்திலும், 1952 முதல் 1954 வரையிலான தேயிலை மற்றும் காபி வாரியத்திலும், 1958 முதல் 1960 வரையிலான மத்திய சமூக நல வாரியத்திலும் பணியாற்றினார். 1950 முதல் 1953 வரை மீரட்டில் உள்ள ஊழியர் சங்கத்திலும், அகில இந்தியப் பட்டியல் சாதி மேம்பாட்டுச் சங்கத்திலும் இருந்தார். இவர் ராஷ்டிரியச் சேவா சங்கதனின் அமைப்பாளராகவும், அகில இந்திய தாழ்த்தப்பட்ட வகுப்பினர் சங்கத்தின் தலைவராகவும், மகளிர் பிரிவின் நிறுவனராகவும், ராஷ்டிரியச் சேவை சன்ஸ்தானின் தலைவராகவும் இருந்தார்.

தேவி 1952 முதல் 1957 வரை முதல் மக்களவை உறுப்பினராகவும், 1957 முதல் 1962 வரை இரண்டாவது மக்களவை உறுப்பினராகவும், 1962 முதல் 1967 வரை மூன்றாவது மக்களவை உறுப்பினராகவும், 1963 முதல் 1964 வரை மதிப்பீட்டுக் குழுவிலும் உறுப்பினராக இருந்தார். 1962 முதல் 1964 வரையிலும், 1967 ஆம் ஆண்டிலும் நாடாளுமன்றத்தில் காங்கிரசு கட்சி செயற்குழு உறுப்பினராகவும், 1967 முதல் 1970 வரை நான்காவது மக்களவை உறுப்பினராகவும் இருந்தார்.

கிராமப்புறங்களில் பிற்படுத்தப்பட்ட வகுப்பினரின் நலன், குழந்தைகளின் கல்வி, குழந்தைத் திருமணம், சாதி அமைப்பு போன்ற சமூகத் தீமைகளை ஒழிப்பது போன்ற பல்வேறு சமூக நடவடிக்கைகளில் தேவி ஈடுபட்டார்.

தனிப்பட்ட வாழ்க்கை
------------------

கங்கா தேவி 21 சூன் 1941 அன்று ஜெய்பால் சிங்கை மணந்தார். இவர்களுக்கு ஒரு மகள் மற்றும் ஒரு மகன் இருந்தனர். தோட்டக்கலை, வாசிப்பு மற்றும் சுற்றுப்பயணம், குறிப்பாகப் பின்தங்கியப் பகுதிக்கு பயணம் செய்வதை இவர் விரும்பினார். இவர் உத்தரப்பிரதேசத்தின் இலக்னோவில் வசித்து வந்தார்.

இறப்பு
------

தேவி காசியாபாத்தில் 24 மே 1984 அன்று, தனது 67 வயதில் இறந்தார்.

மேற்கோள்கள்
-----------

1. ↑  "5th Lok Sabha Members Bioprofile Ganga Devi". Lok Sabha. பார்க்கப்பட்ட நாள் 12 October 2015.
2. ↑  "UTTAR PRADESH 17 - MOHANLALGANJ Parliamentary Constituency". Election Commission of India. பார்க்கப்பட்ட நாள் 12 October 2015.
3. ↑   *Indian elections since independence*. Election Archives. .
4. ↑   *Indian Parliamentary Companion: Who's who of Members of Lok Sabha*. Lok Sabha Secretariat. .
5. ↑   *The Times of India Directory and Year Book Including Who's who*. Bennett, Coleman & Company.. பார்த்த நாள்: 4 Mar 2023.
6. 1 2 3 4 5 6  "Members Bioprofile". *164.100.47.194*. பார்க்கப்பட்ட நாள் 2017-07-29.
7. ↑   *Lok Sabha Debates*.. பார்த்த நாள்: 8 February 2023.

வெளி இணைப்புகள்
---------------

* இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்
**மணாலி கிசோர் தக்சினி** (Manali Dakshini) இந்தியாவின் மகாராட்டிர மாநிலத்தைச் சேர்ந்த ஓரு துடுப்பாட்ட வீராங்கனையாவார். 1997 ஆம் ஆண்டு செப்டம்பர் மாதம் 29 ஆம் தேதியன்று இவர் பிறந்தார். வலது கை நடுத்தர வேகப்பந்து வீச்சாளராகவும் வலது கை மட்டையாளராகவும் இவர் துடுப்பாட்டம் விளையாடி வருகிறார்.  ர் மும்பை மற்றும் மேற்கு மண்டல அணிகளுக்காக மணாலி தக்சினி துடுப்பாட்டப் போட்டிகளில் விளையாடுகிறார். 3 முதல்தரப் போட்டிகள், 11 மட்டுப்படுத்தப்பட்ட ஓவர் போட்டிகள் மற்றும் 21 மகளிர் இருபது20 போட்டிகள் என இவர் துடுப்பாட்ட போட்டிகளில் விளையாடியுள்ளார்..    ஜனவரி 2019 ஆம் ஆண்டு சனவரி மாதத்தில் 2018–19 மூத்த மகளிர் போட்டி கோப்பைக்கான இந்தியா புளூ அணியில் இடம் பெற்றார்.  2019 சனவரியில் நடைபெற்ற இப்போட்டியில் குறிப்பிடத்தக்க வகையில் விளையாடி சிறந்த வீரர்களில் ஒருவராக இருந்தார். 2020 மகளிர் டி20 சவாலுக்கான வெலாசிட்டி அணியில் மணாலி தக்சினி தேர்ந்தெடுக்கப்பட்டார்.

மேற்கோள்கள்
-----------

1. ↑  "Manali Dakshini". பார்க்கப்பட்ட நாள் 8 January 2020.
2. ↑  "Manali Dakshini". பார்க்கப்பட்ட நாள் 8 January 2020.
3. ↑  "Womens\_two\_innings\_Matches".
4. ↑  "Womens\_limited\_overs\_Matches".
5. ↑  "Womens\_Twenty20\_Matches".
6. ↑  "Pandey, Raut and Meshram to lead in Challenger Trophy". 21 December 2018. .
7. ↑  "Sophie Ecclestone, Deandra Dottin, Chamari Atapattu among overseas stars at Women's T20 Challenge". பார்க்கப்பட்ட நாள் 11 October 2020.
**பேட்டா** (இந்தி மொழிபெயர்ப்பு: *மகன்*) 1992 இல் வெளிவந்த இந்தித் திரைப்படமாகும். இப்படத்தை இந்திரகுமார் இயக்கியுள்ளார். இதன் கதையை நெளசர் கட்டாவ் மற்றும் கமலேஷ் பாண்டே ஆகிய இருவரும் இணைந்து எழுதியிருந்தனர். இத் திரைப்படத்தில் அனில் கபூர், மாதுரி தீட்சித் மற்றும் அருணா இரானி ஆகியோர் முக்கிய வேடத்தில் நடித்திருந்தனர்.

இந்த திரைப்படம் 1987 ஆம் ஆண்டு வெளியான தமிழ் திரைப்படமான *எங்க சின்ன ராசா*, என்றத் தமிழ்த் திரைப்படத்தின் மறு ஆக்கமாகும். எங்க சின்ன ராசா கன்னடத்தில் அன்னைய்யாவாகவும், தெலுங்கில் அப்பைகாருவாகவும், ஒரியாவில் சாந்தன் (1998) என்ற பெயரிலும் மறு ஆக்கம் செய்யப்பட்டது.

'1992 ஆம் ஆண்டில் அதிக வருமானம் ஈட்டிய பாலிவுட் படமாக "பேட்டா" இருந்தது. இது ஐந்து பிலிம்பேர் விருதுகளை| வென்றது.. கபூர் மற்றும் தீட்சித் முறையே சிறந்த நடிகர் மற்றும் சிறந்த நடிகைக்கான விருதுகளை வென்றனர். "தக் தக் கர்னே லாகா" என்ற குத்தாட்டப் பாடலுக்காக சிறந்த பெண் பின்னணிப் பாடகர் விருதை அனுராதா பாட்வால் வென்றார். சரோஜ் கான் சிறந்த நடனத்திற்கான பிலிம்பேர் விருதையும், ஈரானி சிறந்த துணை நடிகைக்கான விருதையும் வென்றனர்.

பல காரணங்களால் இந்தத் திரைப்படம் பிரபலமானது. ஆரம்பத்தில், ஸ்ரீதேவிக்கு இந்த திரைப்படம் வழங்கப்பட்டது, இயக்குநர் இந்திரகுமார் நடிகை ஸ்ரீதேவிக்கு சரஸ்வதி வேடம் வழங்கப்படவில்லை. இதற்கு முன்பு பல முறை கபூருடன் பல படங்களில் நடித்ததனால் அவர் மறுத்துவிட்டார். ஸ்ரீதேவி மற்றும் சிரஞ்சீவி. நடித்த *ஜகதேகா வீரடு அதிலோகா சுந்தரி (1990) என்ற படத்தின் இளையராஜாவின் தெலுங்கு இசையமைப்பான "அப்பனி தீயனி" என்ற பாடலிருந்து இசை நகலெடுக்கப்பட்ட போதிலும், "தக் தக் கர்னே லாகா" என்ற 20 ஆம் நூற்றாண்டின் மிகவும் பிரபலமான இந்தி பாடல்களில் ஒன்றாக மாறியது. உள்ளது.*

கதை
---

பேராசை குடும்ப விழுமியங்களை எவ்வாறு முறியடிக்கிறது என்பதற்கான கதையே பேட்டா, அருணா இரானி லக்ஷ்மியாகவும், மாதுரி தீட்சித் சரஸ்வதியாகவும் முக்கிய வேடங்களில் நடித்திருந்தனர். அதைத் தொடர்ந்து ராஜு (அனில் கபூர்), லட்சாதிபதி தந்தையின் ஒரே மகனாக சித்தரிக்கப்படுகிறார்.

மனைவியின் மரணத்திற்குப் பிறகு, ராஜுவின் தந்தை தனது மகனுக்கு ஒரு தாயின் அன்பை வழங்கக்கூடிய ஒரு பெண்ணைத் தேடுகிறார். ராஜுவின் தந்தை ராஜுவை நன்கு கவனிப்பார் என்று நினைத்து, லக்ஷ்மியை (அருணா இரானி) திருமணம் செய்து வைக்க நினைக்கிறார். துரதிர்ஷ்டவசமாக, ராஜுவின் மாற்றாந்தாய் கொடூரமான மற்றும் தந்திரமானவராக இருக்கிறார். ராஜு தன் மீது அன்புடனும் மரியாதையுடனும் நடந்து கொள்ள வேண்டுமென நினைக்கிறாள். ராஜாவை அவன் எப்போதும் அப்பாவியாகவும் படிக்காதவனாகவும் இருக்க வேண்டும் என்று அவள் தந்திரமாக நினைக்கிறாள். ராஜு பெரியவனாகும் போது, அவனது மாற்றாந்தாய் அவனது வயதான தந்தையை குடும்பத்திலிருந்து தனிமைப்படுத்தி, அவரை மனநிலையற்றவனாகக் கருதி, குடும்ப வீட்டின் ஒரு அறையில் அடைத்து வைக்கப்படுகிறார்.

இதற்குப்பிறகு ராஜு லட்சுமியை காதலித்துத் திருமணம் செய்து கொள்கிறான். திருமணத்திற்குப் பிறகு, சரஸ்வதி ஒரு நல்ல மற்றும் மகிழ்ச்சியான மனைவியாக அக்குடும்பத்தில் வசிக்கிறாள். ஆனால் பின்னர் ராஜு மீதான அவனது மாற்றாந்தாய் அன்பு ராஜூவின் தந்தையை இழிவுபடுத்துவதற்கான ஒரு முரட்டுத்தனமாகவும், லட்சுமிக்கு இருப்பதாகவும் கண்டுபிடிக்கிறாள். பிறகு என்னவென்பதை படத்தின் மீதி கதை சொல்லும்.

மேற்கோள்கள்
-----------

1. ↑  இணையதள திரைப்பட தரவுத்தளத்தில் *Beta*
2. ↑  "Box Office 1992". *Box Office India*. Archived from the original on 18 செப்டெம்பர் 2010. பார்க்கப்பட்ட நாள் 9 ஆகத்து 2010.

வெளியிணைப்புகள்
---------------

* இணையதள திரைப்பட தரவுத்தளத்தில் *Beta*
**சதாசிவ் பிரஹ்லாத் நிம்பல்கர்** (Sadashiv Prahlad Nimbalkar) ஒரு இந்திய கல்வியாளரும், எழுத்தாளரும், யோகா குருவும் மற்றும் மும்பையைச் சேர்ந்த *யோகா வித்யா நிகேதன்* நிறுவனரும் ஆவார். இவர்*யோகா* பயிற்சியை ஊக்குவிப்பவராகவும், அதற்காக பிரச்சாரம் செய்பவராகவும் உள்ளார். முன்னாள் உடற்கல்வி பயிற்றுவிப்பாளரும், ஜூனியர் கல்லூரியின் துணை அதிபருமான நிம்பல்கர், புகழ்பெற்ற ஆசிரியரான, யோகா ஆராய்ச்சியின் முன்னோடிகளில் ஒருவரும் *கைவல்யாதாம* யோகா நிறுவனத்தின் நிறுவனர் சுவாமி குவலயானந்தாவின் கீழ் யோகா பயிற்சி மேற்கொண்டார். நிம்பல்கர் நிறுவிய யோகா வித்யா நிகேதன், மாணவர்கள் மற்றும் ஆசிரியர்களுக்கு யோக அறிவியல் பட்டயப்படிப்பு, ஆசிரியர் பயிற்சி பாடநெறிகள், யோகா சிகிச்சையில் பட்டயப்படிப்பு மற்றும் இயற்கை வாழ்க்கை மற்றும் இயற்கை மருத்துவத்தில் பட்டயப்படிப்பு போன்ற பல்வேறு படிப்புகளை வழங்குகிறது.

நிம்பல்கர் பல கட்டுரைகளை எழுதியுள்ளார். மேலும், *ஆரோக்யசதி யோகா* *பிராணயாமா* மற்றும் *ஸ்வஸ்திய கே லியே யோகா ஆகிய* மூன்று புத்தகங்களையும் எழுதியுள்ளார். இவர் *பிரிஹன் மகாராஷ்டிர யோகா பரிஷத்தின்* ஆலோசனைக் குழுவில் உறுப்பினராக உள்ளார். இந்தியா மற்றும் அமெரிக்காவில் பல பயிற்சி அமர்வுகளை நடத்தியுள்ளார். யோகாவை பிரபலப்படுத்துவதில் இவர் செய்த பங்களிப்பிற்காக 2004ஆம் ஆண்டில் இந்திய அரசு இவருக்கு குடிமக்களுக்கான இந்தியாவின் நான்காவது மிக உயர்ந்த கெளரவமான பத்மசிறீ விருதினை வழங்கியது.

மேற்கோள்கள்
-----------

1. 1 2  "In Conversation With Dr. Nimbalkar". Lokvani. 25 January 2005. பார்க்கப்பட்ட நாள் 27 November 2015.
2. ↑   *Dynamic Suryanamaskar: Sun Salutations*. Litent. 2014. பக். 300. பன்னாட்டுத் தரப்புத்தக எண்:9788192504209.. பார்த்த நாள்: 27 November 2015.
3. ↑  S. P. Nimbalkar (2009). *Aarogyasathi Yoga*. Yoga Vidya Niketan. பக். 271.
4. ↑  S. P. Nimbalkar (2003). *Pranayama*. Star Publishers. .
5. ↑  "Advisory Board". Brihan Maharashtra Yoga Parishad. 2015. Archived from the original on 8 டிசம்பர் 2015. பார்க்கப்பட்ட நாள் 27 November 2015. `{{cite web}}`: Check date values in: `|archive-date=` (help)
6. ↑  "Shanmukhananda hall renamed". *Times of India*. 29 December 2000. பார்க்கப்பட்ட நாள் 27 November 2015.
**டிஷ் டிவி இந்தியா லிமிடட்** (ஆங்கிலம்: *Dish TV*) என்பது இந்தியாவில் டிடிஎச் மூலம் தொலைக்காட்சி சேவைகளை வழங்கும் ஒரு நிறுவனம் ஆகும். இது இந்தியத் தேசியச் செயற்கைக்கோள் அமைப்பு (INSAT) 4ஏ செயற்கைக்கோள் உதவியுடன் எம்பெக்-2 தொழினுட்பத்தின் அடிப்படையில் இயங்குகிறது. 2003ஆம் ஆண்டின் பிற்பகுதியில் ஜீ என்டர்டெய்ன்மென்டு நிறுவனத்தினால் டிஷ் டிவி ஆரம்பிக்கப்பட்டது.

இணைப்பு ஒப்பந்தம்
-----------------

தற்போது டிஷ் டிவி, வீடியோகான் டி2எச் ஆகிய இருபெரும் டிடிஎச் நிறுவனங்களும் இணைய ஒப்பந்தம் செய்துள்ளன. அவ்வாறு இணைந்த பிறகு டிஷ் டிவி வீடியோகான் நிறுவனம் என்ற பெயருடன் அழைக்கப்படும். அதில் 55.4 சதவீத பங்குகளை டிஷ் டிவியும் மீதமுள்ள பங்குகளை வீடியோகான் டிடிஎச்சும் நிர்வாகம் செய்வர். இந்த இணைப்பிற்கு போட்டி ஒழுங்குமுறை ஆணையம் ஒப்புதல் (சிசிஐ) வழங்கி இருக்கிறது. 2018 மார்ச் மாதத்தில் இரு நிறுவனங்களும் அதிகாரப்பூர்வமாக இணைய உள்ளதாக தகவல் வெளியாகியுள்ளது.

மேற்கோள்கள்
-----------

1. ↑  "டிஷ் டிவி, வீடியோகான் டிடீஹெச் இணைகிறது", *The Hindu Tamil*, பார்க்கப்பட்ட நாள் 2018-02-16
2. ↑  "வீடியோகான், டிஷ் டிவி இணைப்புக்கு சிசிஐ ஒப்புதல்", *The Hindu Tamil*, பார்க்கப்பட்ட நாள் 2018-02-16
3. ↑  "Citi retains buy on Dish TV with 23% return, stock jumps 2% intraday", *Moneycontrol* (in அமெரிக்க ஆங்கிலம்), பார்க்கப்பட்ட நாள் 2018-02-28
courtesy of University of Arizona Library Special Collections பெர்ர. ஏ.ஈ. டவுகிளாசும் புதிதாக நிறுவிய சுடீவார்டு வான்காணக 36 அங்குலத் தொலைநோக்கியும்
 **ஏ.ஈ. (ஆந்த்ரூ எல்லிகாட்) டவுகிளாசு** *(A. E. (Andrew Ellicott) Douglass)* (ஜூலை 5, 1867, விண்டுசர், வெர்மாண்ட் – மார்ச்சு 20, 1962, தக்சான், அரிசோனா) ஓர் அமெரிக்க வானியலாளர் ஆவார். இவர் சூரியக் கரும்புள்ளி வட்டிப்புக்கும் மர வலயங்களுக்கும் இடையில் உள்ள ஒப்புறவைக் கண்டுபிடித்தார். இதனால் தருக்காலவியல் புலத்தை உருவாக்கினார். இத்துறை மரத்தின் அகவையை மர வளர்ச்சி வலயங்களில் இருந்து கணிக்கிறது. இந்தப் புலத்தில் உலோவெல் வான்காணகத்தில் இவர் 1894 இல் இருந்தபோதிலிருந்தே கண்டுபிடிப்புகளை நிகழ்த்தினார். அப்போது இவர் பெர்சிவால் உலோவெலின் உதவியாளராக இருந்தார். ஆனால் இவரது செய்முறைகள் செவ்வாயில் செயற்கையான கால்வாய்கள் இருப்பதையும் வெள்ளியில் செயற்கைக் குழிகள் இருப்பதையும் ஐயமுறச் செய்ததும் அவரிடம் இருந்து விலகினார்.
நிலாவின் டவுகிளாசு குழிப்பள்ளமும் செவ்வாயின் டவுகிளாசு குழிப்பள்ளமும் இவரது நினைவாகப் பெயர் இடப்பட்டுள்ளன.

குறிப்புகள்
-----------

1. ↑  "A. E. Douglass". Lowell Observatory. Archived from the original on செப்டம்பர் 27, 2007. பார்க்கப்பட்ட நாள் July 21, 2012. `{{cite web}}`: Check date values in: `|archive-date=` (help)
2. ↑  "University of Arizona Library Special Collections". University of Arizona.

மேற்கோள்கள்
-----------

Creasman, P.P. B. Bannister, R.H. Towner, J.S. Dean, and S.W. Leavitt. 2012. Reflections on the Foundation, Persistence, and Growth of the Laboratory of Tree-Ring Research, circa 1930-1960. Tree-Ring Research 68(2): 81-89.

Douglass, A.E. 1929. The secret of the Southwest solved by talkative tree rings. National
 Geographic Magazine 56(6): 736-770.

Fritts, H. C. 1976. Tree rings and climate. The Blackburn Press, Caldwell, NJ.

Haury, E. W. 1962. HH-39: Recollections of a Dramatic Moment in Southwestern
 Archaeology. Tree-Ring Bulletin 24: 3-4.

Nash, S.E. 1999. Time, Trees, and Prehistory: Tree-Ring Dating and the Development of North
 American Archaeology 1914-1950. Salt Lake City: The University of Utah Press.

Stokes, M.A. and T.L. Smiley. 1968. An Introduction to Tree Ring Dating. University of
 Chicago Press. Chicago, IL.

தேர்ந்தெடுத்த பணிகள்
--------------------

**Douglass, A.E.**

(1944) "Tabulation of Dates for Bluff Ruin" Tree-Ring Bulletin Vol. 9, No. 2

(1941) "Age of Forestdale Ruins Excavated in 1939" Tree-Ring Bulletin Vol. 8, No. 2

(1940) "Tree-Ring Dates from the Forestdale Valley, East-Central Arizona" Tree-Ring Bulletin Vol.7, No. 2

(1921) "Dating Our Prehistoric Ruins: How Growth Rings in Timbers Aid in Establishing the Relative Ages in Ruined Pueblos of the Southwest" Natural History Vol. 21, No. 2

வெளி இணைப்புகள்
---------------

Search Wikisource
விக்கிமூலம் இவரின் படைப்புக்களைக் கொண்டுள்ளது: ***ஏ. ஈ. டவுகிளாசு***

* A.E. Douglass: Short biography from the Lowell Observatory.
* American Museum of Natural History
* Laboratory of Tree-Ring Research at the University of Arizona
* Steward Observatory at the University of Arizona
**குழ. செல்லையா** (**சொல்லரசு** என்றும் அழைக்கப்பட்டார்) (மறைவு: 23 நவம்பர் 2017) என்பவர் தமிழகத்தைச் சேர்ந்த ஒரு அரசியல்வாதியும், பேராவூரணி சட்டமன்றத் தொகுதியின் முன்னாள் சட்டமன்ற உறுப்பினராவார். இவர் அதிமுகவைச் சேர்ந்தவர்.

இவர் தஞ்சாவூர் மாவட்டம், பேராவூரணியையடுத்த முதுகாடு கிராமத்தைச் சேர்ந்தவர். தொடக்கத்தில் திமுகவில் இருந்த இவர். 1971 சட்டப்பேரவை தேர்தலில் போட்டியிட கட்சியில் வாய்ப்பு அளிக்கப்படாததால் பேராவூரணி சட்டமன்றத் தொகுதியில் சுயேட்சையாக போட்டியிட்டு வெற்றி பெற்றார்.

பின்னர், எம். ஜி. ஆர் அதிமுகவை தொடங்கியபோது, அதன் விண்ணப்பப் படிவத்தில் எம்ஜிஆர் முதலாவதாகவும், குழ. செல்லையா ஐந்தாவது நபராகவும் கையெழுத்திட்டார். பின்னர் அதிமுக மாநில விவசாய பிரிவு செயலாளராக இருந்தார். இடையில் தமிழ்நாடு முத்தரையர் சங்கத்தை தொடங்கி அதன் தலைவராகவும் செயல்பட்டார்.

மேற்கோள்கள்
-----------

1. ↑  "முன்னாள் எம்எல்ஏ குழ.செல்லையா காலமானார்". *செய்தி*. தினமணி. 24 நவம்பர் 2017. பார்க்கப்பட்ட நாள் 28 சூலை 2018.
2. ↑  "அதிமுக தொடங்கியபோது எம்ஜிஆருடன் இருந்தவர்: முன்னாள் எம்எல்ஏ காலமானார்". *செய்தி*. இந்து தமிழ். 24 நவம்பர் 2017. பார்க்கப்பட்ட நாள் 28 சூலை 2018.
**தாலியம் மூவயோடைடு** (*Thallium triiodide*) என்பது TlI3 என்ற என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல்  சேர்மமாகும். தாலியமும் அயோடினும் சேர்ந்து இச்சேர்மம் உருவாகிறது. மற்ற தாலியம் மூவாலைடுகள் போலல்லாமல் தாலியம் மூவயோடைடு தாலியம்(III) அயனியையும் மூவயோடைடு எதிர்மின் அயனியையும் I−  
3. கொண்டுள்ளது. 

வினையில் Tl+ ஏன் Tl3+ ஆக ஆக்சிசனேற்றம் செய்யப்படவில்லை என்பதற்கான காரணம் 

Tl3+ + 2 I− → Tl+ + I2
அரை கலங்களின் நிலையான ஒடுக்கத்திறல் சாத்தியங்களைக் கருத்தில் கொண்டு பெறலாம். அவை:

Tl3+ + 2e− → Tl+; *Er*° = 1.252
I2 + 2e− → 2 I− *Er*° = 0.5355
எனவே ஒடுக்க வினையான Tl3+ to Tl+ (1.252 > 0.5355) என்ற அளவில் உள்ளது.

அணைவுச் சேர்மம் உருவாக்கம் மற்றும் கரைப்பானேற்றம் போன்ற காரணிகள் வினையைப் பாதிக்கலாம் என்பதால் இந்த வழியில் நிலையான மின்முனை ஆற்றல்களைப் பயன்படுத்துவது எச்சரிக்கையுடன் செய்யப்பட வேண்டும். தாலியம் மூவயோடைடும் விதிவிலக்கல்ல. ஏனெனில் அதிகப்படியான I− டெட்ரா அயோடோதாலேட்டை ((TlI−  
4)) உருவாக்குவதால் தாலியம்(III) அயனியை நிலைப்படுத்த முடியும். இது டெட்ரா அயோடோமெர்க்குரேட்டு மற்றும் ஈய டெட்ரா அயோடைடு சேர்மங்களுடன் சம எலெக்ட்ரான் அமைப்புடையதாகத் திகழ்கிறது.

கட்டமைப்பு
----------

TlI3 ஆனது Tl+I−3 என முறைப்படுத்தப்படுகிறது. NH4I3, CsI3 மற்றும் RbI3 போன்ற சேர்மங்களின் கட்டமைப்பை ஒத்ததாகவும் உள்ளது. TlI3 இல் காணப்படும் மூவயோடைடு அயனி கிட்டத்தட்ட நேர்கோட்டு வடிவமைப்பில் உள்ளது. ஆனால் ஓர் அயோடின்-அயோடின் பிணைப்பு மற்றொன்றை விட நீளமானதாக சமச்சீரற்று உள்ளது. வெவ்வேறு சேர்மங்களில் உள்ள மூவயோடைடு Ia-Ib-Ic, அயனிகளின் பரிமாணங்களை ஒப்பிடும் அட்டவணை கீழே காட்டப்பட்டுள்ளது:

| சேர்மம் | Ia–Ib (பைக்கோமீட்டர்) | Ib–Ic (பைக்கோமீட்டர்) | angle (°) |
| --- | --- | --- | --- |
| TlI3 | 306.3 | 282.6 | 177.90 |
| RbI3 | 305.1 | 283.3 | 178.11 |
| CsI3 | 303.8 | 284.2 | 178.00 |
| NH4I3 | 311.4 | 279.7 | 178.55 |

தயாரிப்பு
---------

விகிதவியல் அளவுகளில் தாலியம்(I) அயோடைடையும் அயோடினையும் செறிவூட்டப்பட்ட நீரிய ஐதரயோடிக் அமிலத்த்தில் கரைத்து ஆவியாக்கினால் அல்லது எத்தனாலில் உள்ள அயோடினுடன் தாலியம்(I) அயோடைடைடு சேர்மத்தைச் சேர்த்து வினைபுரியச் செய்வதன் மூலமும் தயாரிக்கலாம்.

மேற்கோள்கள்
-----------
**புதுமைக்கால வரலாறு** (*Modern history*) அல்லது **புதுமைக் காலம்**, தொன்மைக்கு அடுத்த காலத்திற்கு ( post-classical era) (ஐரோப்பாவில் நடுக்காலம்) அடுத்துள்ள காலக்கோட்டிற்கு வரலாற்றியல்படியான வரையறைச் சொல்லாகும். புதுமைக்கால வரலாற்றையும் *துவக்க புதுமைக்காலம்* என்றும் பிரெஞ்சுப் புரட்சியும் தொழிற்புரட்சியும் கழிந்த பிறகான **பிந்தைய புதுமைக்காலம்** என்றும் பிரிக்கலாம். தற்போது நிகழ்காலத்திற்கு நெருங்கிய தொடர்புள்ள வரலாற்று நிகழ்வுகள் சமகால வரலாறு எனப்படுகின்றன. புதுமைக்காலம் ஏறத்தாழ 16ஆவது நூற்றாண்டில் துவங்கியது.

புதுமைக் காலம்
--------------

### குறிப்பிடத்தக்க நிகழ்வுகள்

புதுமைக் காலத்தில் அறிவியல், அரசியல், போர்முறை, தொழினுட்பம் ஆகிய துறைகளில் குறிப்பிடத்தக்க முன்னேற்றங்கள் நிகழ்ந்தன. இதுவே கண்டுபிடிப்புக் காலமாகவும் உலகமய காலமாகவும் விளங்கியது. இக்காலத்தில் ஐரோப்பிய அதிகார மையங்களும் பின்னாளில் அவர்களது குடியேற்ற நாடுகளும் ஏனைய உலகின் பகுதிகளில் அரசியல், பொருளியல் மற்றும் பண்பாட்டு குடிமைப் படுத்தலை நிகழ்த்தினர்.

பிந்தைய 19ஆவது, 20ஆவது நூற்றாண்டுகளில், மேற்கு ஐரோப்பாவிலும் வட அமெரிக்காவிலும் மட்டுமல்லாது உலகின் ஒவ்வொரு நாகரிகமிக்கப் பகுதியிலும் நவினவிய கலை, அரசியல், அறிவியல் மற்றும் பண்பாடு மேல்நிலை பெற்றன. மேற்கத்திய மற்றும் உலகமயத்திற்கு எதிரான இயக்கங்களும் வலுப்பெற்றன. புதுமைக்காலம் முதலாளித்துவம், நகராக்கம் தனிமனிதத்துவ  முன்னெடுத்தலில் நெருங்கிய தொடர்புடையது; தொழில்நுட்ப, அரசியல் முன்னேற்றங்களுக்குள்ள வாய்ப்புக்களில் நம்பிக்கை உடையது.

பெரும் மாற்றங்கள் காரணமாக எழுந்த கொடூரப் போர்களும் மற்ற பிரச்சினைகளும் மரபுசார் சமய, நன்னெறி முறைகள் வலிவிழந்தமையும் புதுமைக்கால முன்னேற்றங்களுக்கு எதிரான எதிர்வினைகளை உருவாக்கியுள்ளன. தொடர்ந்த முன்னேற்றத்தில் உள்ள ஆர்வ மனப்பாங்கையும் நம்பிக்கையையும் பின்நவீனத்துவம் கேள்விக்குட்படுத்துகிறது; மற்ற கண்டங்கள் மீதான மேற்கு ஐரோப்பிய மற்றும் ஆங்கில-அமெரிக்க ஆதிக்கங்களை குடிமைப்படுதலுக்குப் பிந்தைய கொள்கைகள் கண்டிக்கின்றன.

மேற்சான்றுகள்
-------------

1. ↑  Intrinsic to the English language, "modern" denotes (in reference to history) a period that is opposed to either ancient or medieval—modern history comprising the history of the world since the close of the Middle Ages.
2. ↑  *The Century Dictionary and Cyclopedia*, Page 3814
3. ↑  Dunan, Marcel. *Larousse Encyclopedia of Modern History, From 1500 to the Present Day*. New York: Harper & Row, 1964.
4. ↑  *Capitalism and modernity: the great debate* by Jack Goody
5. 1 2  *National, cultural, and ethnic identities: harmony beyond conflict* by Jaroslav Hroch, David Hollan
6. ↑  *Progress and its discontents* American Academy of Arts and Sciences. "Technology and politics." Western Center
7. ↑  *A companion to the philosophy of technology* by Jan-Kyrre Berg Olsen, Stig Andur Pedersen, Vincent F. Hendricks
8. ↑  *Marx, Durkheim, Weber: formations of modern social thought* by Kenneth L. Morrison. Page 294.
9. ↑  William Schweiker, *The Blackwell companion to religious ethics*. 2005. Page 454. (cf. "In modernity, however, much of economic activity and theory seemed to be entirely cut off from religious and ethical norms, at least in traditional terms. Many see modern economic developments as entirely secular.")
**டாக்டர்.அ. சேப்பன்** (17 ஆகத்து 1937 -31 ஆகத்து 2017) என்பவர் இந்திய அரசியல்வாதி, சமூகச் செயற்பாட்டாளர், இதழாளர் மற்றும் தமிழ்நாட்டின் இந்தியக் குடியரசுக் கட்சியின் தலைவர் ஆவார். அண்ணல் அம்பேத்கர் திருச்சபை என்ற ஓர் அமைப்பை உருவாக்கியவர்.

பிறப்பும் படிப்பும்
-------------------

சேப்பன் நாகப்பட்டினம் மாவட்டம் வேதாரண்யம் அருகில் உள்ள ஆயக்காரன்புலம் என்ற ஊரில் பிறந்தார். பெற்றோர் சிங்கப்பூர் தோட்டத் தொழிலாளர் உரிமைப் போராளி அஞ்சப்பன், தங்கம்மாள் ஆவர். ஒரு விவசாயக் குடும்பத்தில் பிறந்த சேப்பன் 1975 ஆம் ஆண்டில் தமது மருத்துவக் கல்வியை முடித்தார். 1976 முதல் சென்னை ஆயிரம் விளக்குப் பகுதியில் தனியாக மருத்துவத் தொழிலைத் தொடங்கினார். காங்கிரசில் சேர்ந்து லீக் முனுசாமி என்பவருடன் செயல்பட்டார். அம்பேத்கர் கொள்கைகளில் ஈடுபாடு கொண்ட சேப்பன், இந்தியக் குடியரசுக் கட்சியில் சேர்ந்தார். இந்தியக் குடியரசுக் கட்சியின் சென்னை மாவட்டத் தலைவராகப் பணியாற்றி, பின்னர் மாநிலத் தலைவர் ஆனார்.

இதழ்ப் பணிகள்
-------------

1981ஆம் ஆண்டில் உணர்வு என்ற மாதம் இரு முறை இதழைத் தொடங்கி பல ஆண்டுகள் நடத்தி வந்தார். அந்தக் காலத்தில் தாழ்த்தப்பட்டோரின் துன்பங்கள், சிக்கல்கள் முதலியவை பற்றிய செய்திகள் அந்த இதழில் இடம் பெற்றன. அம்பேத்கர் சிந்தனைகள் பற்றிய கட்டுரைகள், தலித்துகள் மீதான வன்முறைப் பதிவுகள், உள்ளூர் அளவிலான போராட்டங்கள், கட்சிக் கூட்டச் சொற்பொழிவுகளின் சாரம், தீர்மானங்கள், கவிதைகள் போன்றன உணர்வு இதழில் இடம்பெற்றன.

போராட்டங்கள்
------------

1982 ஆம் ஆண்டு அரக்கோணம் அருகே உள்ள மின்னல் என்ற சிற்றூரில், சாதி மோதலில் நாட்டாண்மை சுப்பிரமணி என்பவர் கொல்லப்பட்டார். இதைக் கண்டித்து நடைப் பயணமொன்றை சேப்பனும் சக்திதாசன் என்பவரும் இணைந்து அரக்கோணம் தொடங்கி சென்னை கோட்டை வரை மார்ச் டூ மெட்ராஸ் என்று நடைபயணம் மேற்கொண்டனர். தமிழகத்தின் பல பகுதிகளுக்கும் பயணம் செய்து கட்சிப் பணியாற்றினார். பட்டியல் இன மக்களின் விடுதலை இயக்கத்தை ஒருங்கிணைத்தார்.
தாழ்த்தப்பட்டவர்கள் இஸ்லாமியர்கள் கூட்டு அரசியல் நடவடிக்கை என்ற இயக்கத்தினை அல்லாஹ் பழனி பாபா வுடன் இனைந்து ஆரம்பித்தார். அதன் விளைவாக உயர்வகுப்பினரை போல் தாழ்த்தப்பட்ட மக்கள் மீது நடந்துகொண்ட இஸ்லாமியர்கள் தாழ்த்தப்பட்ட மக்களின் உரிமைகளுக்காக குரல் கொடுத்தார்கள். ஆதிதிராவிடர்கள் எங்கள் பூர்வீக உறவு என்று பழனிபாபா அறிவித்தார். பழனிபாபாவிடம் தனது உரிமை இதழை ஒப்படைத்தார் டாக்டர் சேப்பன். இப்போது அது இஸ்லாமிய இயக்க இதழாக வெளிவருகிறது

இதர செயல்பாடுகள்
----------------

திருவள்ளுவர் உலகத் தமிழ்ச் சங்கம்’ என்ற அமைப்பை ஏற்படுத்திச் செயல்பட்டார் 1981 இல் புத்த மதத்தைத் தழுவினார். 12 நூல்களை எழுதினார். அவற்றில் ‘விடுதலை பெறத் துடிப்பதேன்’, ‘பூரண விடுதலைப் பெற இஸ்லாம் மார்க்கமே’, ‘மண்டல கமிஷன் மீதான தீர்ப்பின் ஆபத்து’ ஆகியன அடங்கும்.

நட்புத் தலைவர்கள்
-----------------

டாக்டர் சேப்பன் ஆயிரத்திற்கும் மேற்பட்ட முக்கிய அரசியல் தலைவர்கள் பிரமுகர்களுடன் நட்பு பாராட்டி வந்தார். இது குறித்து 'மறக்க முடியாத மாமனிதர்கள்' என்ற புத்தகத்தில் குறிப்பிட்டுள்ளார். தனது முதல் தலைவராக கருப்பம்புலம் பி. வி. தேவர் வழியாக அவரது நட்பு மூலமாக தான் தனதுஅரசியல் பயணம் துவங்கியது என்று கூறியுள்ளார்.

மறைவு
-----

உடல் நலக்குறைவு காரணமாக 2017 ஆகஸ்ட் 31 ஆம் நாள் உயிரிழந்தார். அவரது உடல் கிறிஸ்தவ முறையில் அடக்கம் செய்யப்பட்டது. இந்துவாகப் பிறந்து, பவுத்தம் தழுவினார். இஸ்லாமிய பெருமக்களுடன் இயக்கம் நடத்தி, இஸ்லாமிய தலித் கூட்டு எழுச்சியை ஏற்படுத்தினார். இறுதியில், கிறிஸ்தவ முறையில் அடக்கம் செய்யப்பட்டார்.

உசாத்துணை
---------

* 'காலச்சுவடு' மாத இதழ், அக்டோபர் 2017 இதழ்
பள்ளியின் முகப்பு வாசல்
**சேது லெட்சுமிபாய் அரசு மேல்நிலைப்பள்ளி**யானது கன்னியாகுமரி மாவட்டம் நாகர்கோவில் நகரில் அமைந்துள்ளது.

வரலாறு
------

சுசீந்திரம் அருகிலுள்ள ஆசிரமத்தில் *அகஸ்தீஸ்வரம் தாலுகா பள்ளிகூடம்* என்னும் பெயரில் 1980 ஆம் ஆண்டு தொடங்கப்பட்டது. அதன் பின்னர் அங்கிருந்து கோட்டாறு கவிமணி தேசிக விநயகம்பிள்ளை அரசு மகளிர் மேல்நிலைப்பள்ளி அமைதுள்ள இடத்திற்கு மாற்றப்பட்டு, 1883-ல் முழுமை பெற்ற ஆங்கில உயர்நிலைப்பள்ளியாக மாற்றம் அடைந்தது. அன்றைய தெந்திருவிதாங்கூர் முழுமைக்கும் அரசினர் ஆங்கில உயர்நிலைப்பள்ளியாக இப்பள்ளி மட்டுமே விளங்கியது. இப்பள்ளி பின்னர் இடவசதியைக் கருத்திற் கொண்டு நாகர்கோவில் நீதிமன்றச் சாலையில் நிலம் தேர்வு செய்யப்பட்டு இப்போதுள்ள பள்ளிக்கட்டிடம் கட்டப்பட்டது. திருவிதாங்கூர் ராஜ்ஜியத்தில் சித்திரைத் திருநாள் பாலராமவர்மாவின் பிரதிநிதியாக இருந்த சேது இலக்குமிபாய் மகாராணியாரின் ஆட்சியில் இக்கட்டிடம் உருவாயிற்று. 28 நவம்பர் 1928 முதல் பாடசாலை இங்கு இயங்கத் தொடங்கியது. பள்ளிக்கு மகாராணியாரின் பெயரே சூட்டப்பட்டுள்ளது. மொழிவாரியாக மாநிலங்கள் அமைக்கப்பட்ட போது இப்பள்ளி தமிழக்க் கல்வித்துறையின் ஆளுகைக்குள் சென்றது. தமிழக கல்வித்துறை மேல்நிலைக் கல்வித் திட்ட்த்தை ஆரம்பித்த 1978 ஜுலை மாத்த்திலிருந்து இப்பள்ளி மேல்நிலைப்பள்ளியாக மாற்றம் பெற்றுள்ளது

* தேசியமாணவர்படை
* நாட்டுநலப்பணித்திட்டம்

பள்ளியின் வலப்புறத் தோற்றம்
**ச. தங்கவேலு** (S. Thangavelu, பிறப்பு: ஏப்ரல் 15, 1954) ஒரு இந்திய அரசியல்வாதியும், முன்னாள் நாடாளுமன்ற மாநிலங்களவை உறுப்பினரும் ஆவார். இவர் திராவிட முன்னேற்றக் கழக கட்சியைச் சேர்ந்தவராவார். இவர் 1989-ல் முதலமைச்சர் டாக்டர் மு. கருணாநிதி அமைச்சரவையில் அமைச்சராக பணியாற்றினார்.

இளமைக் காலம்
------------

இவர் திருநெல்வேலி மாவட்டம் சங்கரன்கோயிலில் ஏப்ரல் 15, 1954ஆம் ஆண்டில் உ. சங்கரமூர்த்தி, காளியம்மாளுக்கு மகனாகப் பிறந்தார். இவர் காந்திநகரில் உள்ள நகராட்சி பள்ளியிலும், பின்னர் சங்கரன்கோயிலில் உள்ள கோமதியம்பாள் அரசு ஆண்கள் உயர்நிலைப் பள்ளியிலும் படிப்பை முடித்தார். பின்னர் பாளையங்கோட்டை, தூய சவேரியார் கல்லூரியில் படித்தார். மதுரையில் உள்ள புகழ்பெற்ற தமிழ்நாடு வேளாண்மை மற்றும் ஆராய்ச்சிக் கழகத்தில் வேளாண்மை துறையில் இளங்கலைப் படித்தார். பட்டப்படிப்பு முடித்த பின்னர், மாநில வேளாண்துறையில் சேர்ந்து, புதுக்கோட்டை மாவட்டத்தின் கரம்பக்குடியில் உள்ள வேளாண் அலுவலகத்தில் அதிகாரியாக பணியில் சேர்ந்தார்.

அரசியல் வாழ்க்கை
----------------

சங்கரன்கோவில் நகராட்சி துணைத் தலைவராக 1991, மார்ச் 3 வரை பணியாற்றினார். 1989ஆம் ஆண்டு தமிழ்நாடு மாநில சட்டமன்றத் தேர்தலில், சங்கரன்கோவில் தொகுதியில் போட்டியிட்டு பெரும் வித்தியாசத்தில் வெற்றி பெற்றார். தமிழ்நாட்டின் முதலமைச்சர் டாக்டர். மு. கருணாநிதி தனது அமைச்சரவையில், அமைச்சராக பதவி வகித்து 1991 வரை நகர அபிவிருத்தித் திணைக்களம் அமைச்சின் கூடுதல் பொறுப்பாளராக நியமிக்கப்பட்டார். அவரது அமைச்சின் ஆண்டுகளில், குடிசை மாற்று வாரியம், நகர திட்டமிடல் வாரியம், வாடகை கட்டுப்பாட்டு குழு தனது கட்டுப்பாட்டின் கீழ் இருந்தது மற்றும் அவர் மெட்ரோபாலிட்டன் மணிலா மேம்பாட்டு ஆணையத்தின் (MMDA) தலைவராகவும் பணியாற்றினார். அக்டோபர் 25, 1996 அன்று அவர் சங்கரன்கோவில் நகராட்சித் தலைவராக தேர்ந்தெடுக்கப்பட்டார். பின்னர் 2001 ஆம் ஆண்டு சங்கரன்கோவில் நகராட்சித் தலைவராக மீண்டும் தேர்ந்தெடுக்கப்பட்டார். ஏப்ரல் 14, 2006 வரை அவர் தேர்ந்தெடுக்கப்பட்டார். பின்னர் சூன் 10, 2010 அன்று திராவிட முன்னேற்றக் கழகம்மூலம் தமிழகத்திலிருந்து நாடாளுமன்ற உறுப்பினராகத் (மாநிலங்களவை உறுப்பினர்) தேர்ந்தெடுக்கப்பட்டார்.

மேற்கோள்கள்
-----------

1. 1 2
2. ↑  1989 Tamil Nadu Election Results, Election Commission of India
**தேசிய அறிவியல் வாரம்** (*National Science Week*) என்பது ஒவ்வொரு நாட்டிலும் ஒவ்வோர் ஆண்டும் குறிப்பிட்ட வாரத்தில் கொண்டாடப்படும் ஒரு நிகழ்வாகும். அறிவியல், பொறியியல், தொழினுட்பம் போன்ற அனைத்துத் துறைகளிலும் மக்களை ஈடுபடுத்தி ஊக்குவிப்பது போன்ற செயல்பாடுகளை மேற்கொள்வது அறிவியல் வாரத்தின் நோக்கம் ஆகும்.

உலக நாடுகளில் அறிவியல் வாரம்
----------------------------

### இந்தியா

இந்தியாவில் ஒவ்வொரு ஆண்டும் ஆகஸ்ட் மாதத்தில் தேசிய அறிவியல் வாரம் கொண்டாடப்படுகிறது. தேசிய அறிவியல் நாள் ஒவ்வொரு ஆண்டும் பிப்ரவரி 28 ஆம் நாள் இராமன் விளைவைக் கண்டறிந்ததன் நினைவாகக் கொண்டாடப்படுகிறது.

### ஆஸ்திரேலியா

ஆஸ்திரேலியாவில் ஒவ்வொரு ஆண்டும் ஆகஸ்ட் மாதத்தில் தேசிய அறிவியல் வாரம் கொண்டாடப்படுகிறது. இது அனைத்து ஆஸ்திரேலிய மக்களும் விஞ்ஞானத்தை வெளிப்படுத்தி, விஞ்ஞானத்தில் தொடர்ச்சியான ஆய்வைக் கருத்தில் கொள்வதற்காக இளைஞர்களை ஊக்குவிக்கும் நிகழ்வுகளையும் செயல்களையும் பங்கேற்க வாய்ப்பளிக்கும் ஒரு நிகழ்வாகக் கொண்டாடப்படுகிறது.

### ஐக்கிய இராச்சியம்

ஐக்கிய இராச்சியத்தில் தேசிய அறிவியல் வாரம் 1994 ஆம் ஆண்டு முதன் முதலாக நடைபெற்றது. தற்போது தேசிய அறிவியல் மற்றும் பொறியியலாளர் வாரம் என அறியப்படுகிறது. இது விஞ்ஞானத்தின் மிகப்பெரிய தேசிய விழாக்களில் ஒன்றாகும். ஐக்கிய இராச்சியத்தில் ஒவ்வொரு ஆண்டும் மார்ச் மாதத்தில் தேசிய அறிவியல் வாரம் கொண்டாடப்படுகிறது.

### ஐக்கிய அமெரிக்கா

ஐக்கிய அமெரிக்காவில் பிரதான முயற்சிகளில் ஒன்று தேசிய அறிவியல் வாரம் ஆகும். இதில் விஞ்ஞானம், தொழினுட்பம், பொறியியல் மற்றும் கணிதம் ஆகிய துறைகளில் கவனம் செலுத்தப்படுகிறது.

### பிற நாடுகள்

நார்வேயில் தேசிய அறிவியல் வாரம் ஆராய்ச்சி நாட்கள் என்றும் கனடாவில் தேசிய அறிவியல் மற்றும் தொழில்நுட்ப வாரம் என்றும் ஐரோப்பிய நாடுகளில் தொழிற்சங்க அளவிலான அறிவியல் வாரங்கள் என்றும் கொண்டாடப்படுகின்றன.

மேற்கோள்கள்
-----------

1. ↑  "Women in STEM Wikibomb". National Science Week (Australia). Archived from the original on 19 ஆகஸ்ட் 2016. பார்க்கப்பட்ட நாள் 17 August 2016. `{{cite web}}`: Check date values in: `|archive-date=` (help)

வெளி இணைப்புகள்
---------------

Search Wikisource
விக்கிமூலத்தில் பின்வரும் தலைப்பிலான எழுத்தாக்கம் உள்ளது:
**தேசிய அறிவியல் வாரம்**

* Australia's National Science Week
* The UK's National Science and Engineering Week
* British Science Association
* Canada's National Science & Technology Week
[*தொடர்பிழந்த இணைப்பு*]
* China's National Science Week பரணிடப்பட்டது 2007-09-28 at the வந்தவழி இயந்திரம்
* European Science Week
* Indian Science Week and Science Day பரணிடப்பட்டது 2005-03-18 at the வந்தவழி இயந்திரம்
* Forskningsdagene (Norway) பரணிடப்பட்டது 2007-02-21 at the வந்தவழி இயந்திரம்
* South Africa's National Science Week பரணிடப்பட்டது 2020-10-01 at the வந்தவழி இயந்திரம்
* The Big Bang - UK Young Scientists & Engineers Fair
* United States' National Science & Technology Week
* U.S. Excellence in Science, Technology, Engineering, and Mathematics Education (ESTEME) Week 2005
* Science Week Ireland
* Science Week in Catalonia பரணிடப்பட்டது 2016-04-16 at the வந்தவழி இயந்திரம்
ஒரு நிரலின் கட்டளைகளை நெறிப்படுத்த **கட்டுப்பாட்டு கட்டமைப்பு (Control Structure)** தேவை. கட்டுப்பாட்டு கட்டமைப்பில் தெரிவுகளும் (Choices), மடக்குசெயல்பாடும் (Repetions) அடிப்படையானவை.

தெரிவுகள்
---------

தெரிவுகள் இரு வகைப்படும்:

### இரு வழி தெரிவுகள்

```
if *condition* then
    *statements*;
else *condition* then
    *other statements*;
end if;
```

### பல வழி தெரிவுகள்

```
   **case** someChar **of**                **switch** (someChar) {
      'a': actionOnA;                 **case** 'a': actionOnA;
      'x': actionOnX;                     break;
      'y','z':actionOnYandZ;          **case** 'x': actionOnX;
   **end**;                                   break;
                                      **case** 'y':
                                      **case** 'z': actionOnYandZ;
                                          break;
                                      **default**: actionOnNoMatch;
                                   }
```

மடக்கி
------

ஒன்றை ஒரு செயல்பாட்டுக்குள் மடக்கி விடுவதை மடக்கி குறிப்பிடுகின்றது எனலாம். திரும்ப திரும்ப ஒரு குறிப்பிட்ட செயல்ப்பாட்டை செய்வதை மடக்கி என்று நிரலாக பின்புலத்தில் எடுத்துகொள்ளப்படுகின்றது. வளையம், கண்ணி, சுழல் செய்கை போன்ற சொற்களையும் இதற்கு தமிழில் பயன்படுத்தப்படுவதுண்டு. 

மடக்கி கட்டமைப்பில் இரு விடயங்கள் கவனிக்க தக்கன, அவை:

1. மடக்கி எப்படி கட்டுப்படுத்தப்படுகின்றது?
2. மடக்கிக்கான கட்டுப்பாடு எங்கே இருக்கின்றது?

### எண்ணு கட்டுப்பாட்டு மடக்கி - Count Controlled Loops

```
 FOR I = 1 TO N            **for** I := 1 **to** N **do** **begin**
       xxx                       xxx
   NEXT I                    **end**;

   DO I = 1,N                **for** ( I=1; I<=N; ++I ) {
       xxx                       xxx
   END DO                    }
```

### நிலமை கட்டுப்பாட்டு மடக்கி - Condition Controlled Loops

```
   DO WHILE (test)           **repeat** 
       xxx                       xxx 
   END DO                    **until** test;

   **while** (test) {            **do**
       xxx                       xxx
   }                         **while** (test);
```

### திரட்டு கட்டுப்பாட்டு மடக்கி - Collection Controlled Loops

A few programming languages (e.g. Smalltalk, Perl, Java, C#, Visual Basic) have special constructs which allow you to implicitly loop through all elements of an array, or all members of a set or collection.

```
   someCollection **do**: [ :eachElement | xxx ].

   **foreach** someArray { xxx }

   Collection<String> coll; **for** (String s : coll) {}

   **foreach** (**string** s **in** myStringCollection) { xxx }
```
**சபித்ரி அகர்வாலா** (*Sabitri Agarwalla*) இந்தியாவின் ஒடிசா மாநிலத்தினைச் சேர்ந்த இந்திய அரசியல்வாதி ஆவார். இவர் 2019ஆம் ஆண்டில் பட்குரா சட்டமன்றத் தொகுதியிலிருந்து ஒடிசா சட்டமன்ற உறுப்பினராகத் தேர்ந்தெடுக்கப்பட்டார். ஜனதா தளத்தைச் சேர்ந்த சபித்ரி, இந்திய தேசிய காங்கிரசு வேட்பாளர் ஜெயந்தா மொகாந்தி மற்றும் பாஜக வேட்பாளர் பிஜய் மொகபத்ராவைவிட 17,920 வாக்குகள் கூடுதலாகப் பெற்று வெற்றி பெற்றார்.

குடும்பம்
---------

சபித்ரி அகர்வாலின் தந்தையின் பெயர் துட்சிராம் சங்கனேரியா. கணவர் பெயர் வேத பிரகாசு அகர்வால். சபித்திரி பள்ளிக் கல்வியினை முடித்துள்ளார்.

அரசியல்
-------

சவித்ரி அகர்வால் ஒடிசா அரசியலில் பிஜு ஜனதா தளத்தின் உறுப்பினராக இருந்து வருகிறார். இவர் ஒடிசா சட்டமன்ற உறுப்பினராகவும் பணியாற்றி வருகிறார்.

மேற்கோள்கள்
-----------

1. ↑  "BJD fields Sabitri Agarwalla from Patkura for Odisha by-elections". *The New Indian Express*. பார்க்கப்பட்ட நாள் 2021-03-17.
2. ↑  "Odisha: BJD's Sabitri Agarwalla wins from Patkura Assembly constituency". *Zee News* (in ஆங்கிலம்). 2019-07-24. பார்க்கப்பட்ட நாள் 2021-03-17.
3. 1 2  "Shri Sabitri Agarwalla". *odishaassembly.nic.in*. Odisha Assembly. பார்க்கப்பட்ட நாள் 25 March 2020.